钦定古今图书集成/明伦汇编/氏族典/第314卷 > 《廖用贤尚友录》 > 彭期生
## 钦定古今图书集成/明伦汇编/氏族典/第314卷 > 《廖用贤尚友录》 > 彭期生

按《明外史杨廷麟传》：“彭期生，字观我，海盐人，御史宗
孟子。举万历四十四年进士，授徽州教授，迁国子博
士，历都水主事、员外郎中，知南昌。崇祯初，以忧去，补
济南。坐失囚，谪布政司照磨，量移应天推官，转南京
主事郎中。十六年，张献忠乱江西，迁湖西兵备佥事，
驻吉安。城破，走赣州。唐王加太常寺卿，仍令视兵备”
事。城破，自缢死。一时同殉者，职方主事周瑚磔死。通
判王明汲、编修万发祥、吏部主事龚棻、户部主事林
琦、兵部主事王其宖黎遂球、柳昂霄、鲁嗣宗、钱谦亨，
中书舍人袁从鹗、刘孟鍧、刘应试，推官吴国球，监纪
通判郭宁登，临江推官胡缜，赣县知县林逢春，皆被
戮。乡官卢观象尽驱男妇大小入水，乃自沉死。